02009D0766 — ET — 25.04.2018 — 002.001

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

►B KOMISJONI OTSUS, 16. oktoober 2009, sagedusalade 900 MHz ja 1 800 MHz ühtlustamise kohta ühenduses üleeuroopalisi elektroonilisi sideteenuseid pakkuda võimaldavate maapealsete süsteemide jaoks (teatavaks tehtud numbri K(2009) 7801 all) (EMPs kohaldatav tekst) (2009/766/EÜ) (ELT L 274 20.10.2009, lk 32)

Muudetud:









▼B

KOMISJONI OTSUS,

16. oktoober 2009,

sagedusalade 900 MHz ja 1 800 MHz ühtlustamise kohta ühenduses üleeuroopalisi elektroonilisi sideteenuseid pakkuda võimaldavate maapealsete süsteemide jaoks

(teatavaks tehtud numbri K(2009) 7801 all)

(EMPs kohaldatav tekst)

(2009/766/EÜ)







Artikkel 1

Käesoleva otsuse eesmärk on ühtlustada kättesaadavuse ja tõhusa kasutamise tehnilisi tingimusi sagedusalas 900 MHz kooskõlas direktiiviga 87/372/EMÜ ning sagedusalas 1 800 MHz selliste maapealsete süsteemide jaoks, millega on võimalik osutada elektroonilisi sideteenuseid.

Artikkel 2

Käesolevas otsuses kasutatakse järgmisi mõisteid.

▼M2

„GSM-süsteem” – elektroonilise side võrk, mis vastab ETSI standarditele, täpsemalt standarditele EN 301 502, EN 301 511 ja EN 301 908-18, kaasa arvatud laiendatud levialaga GSM IoT (EC-GSM-IoT);

▼B

„sagedusala 900 MHz” – sagedusalad 880–915 MHz ja 925–960 MHz;

„sagedusala 1 800 MHz” – sagedusalad 1 710 –1 785 MHz ja 1 805 –1 880 MHz.

Artikkel 3

Maapealsed süsteemid, millega on võimalik osutada elektroonilisi sideteenuseid ja mis on võimelised eksisteerima koos GSM-süsteemidega sagedusalas 900 MHz direktiivi 87/372/EMÜ artikli 1 lõike 1 tähenduses, on loetletud lisas. Neile kohaldatakse lisaga ette nähtud tingimusi ja rakendamistähtaegu.

Artikkel 4

▼M2

1. Sagedusala 1 800 MHz määratakse ja tehakse kättesaadavaks:

a) GSM-süsteemidele (välja arvatud EC-GSM-IoT) 9. novembrist 2009;

b) EC-GSM-IoT süsteemile 30. septembrist 2018.

▼B

2. Sagedusala 1 800 MHz tuleb määrata ja kättesaadavaks teha lisas loetletud selliste maapealsete süsteemide jaoks, millega on võimalik osutada elektroonilisi sideteenuseid, vastavalt lisaga ette nähtud tingimustele ja rakendamistähtaegadele.

▼M2

Artikkel 4a

Sagedusala 900 MHz määratakse ja tehakse kättesaadavaks EC-GSM-IoT süsteemile 30. septembrist 2018.

▼B

Artikkel 5

1. Liikmesriigid võivad sagedusalad 900 MHz ja 1 800 MHz määrata ja kättesaadavaks teha teistele lisas loetlemata maapealsetele süsteemidele tingimusel, et nad tagavad järgmise:

a) neid süsteeme on võimalik kasutada GSM-süsteemidega samaaegselt;

b) selliseid süsteeme on võimalik kasutada samaaegselt teiste lisas loetletud süsteemidega nende territooriumil ja naaberliikmesriikide territooriumil.

2. Liikmesriigid tagavad, et teised artiklis 3, artikli 4 lõikes 2 ja käesoleva artikli lõikes 1 osutatud süsteemid tagavad külgnevatel sagedusaladel olevatele süsteemidele vajaliku kaitse.

Artikkel 6

Liikmesriigid vaatavad sagedusalade 900 MHz ja 1 800 MHz kasutamise läbi, et tagada nende tõhus kasutamine, ja eelkõige teatavad nad komisjonile vajadusest lisa läbi vaadata.

Artikkel 7

Käesolev otsus on adresseeritud liikmesriikidele.

▼M2









LISA

ARTIKLIS 3 JA ARTIKLI 4 LÕIKES 2 OSUTATUD MAAPEALSETE SÜSTEEMIDE LOETELU

Järgnevaid tehnilisi parameetreid kohaldatakse olulise osana tingimustest, mis on vajalikud selleks, et tagada kõrvuti asetsevate võrkude kooseksisteerimine kahe- või mitmepoolsete kokkulepete puudumise korral, ilma et see välistaks vähem rangete tehniliste parameetrite kohaldamist, kui asjaomaste võrkude käitajad selles kokku lepivad.